
[bookmark: _Toc137819302]1 TEHNIČKI USLOVI ZA MONTAŽU OPREME
   1. Izrađena oprema i celokupna montaža opreme i instalacije mora, u celosti, da odgovara u projektu definisanim rešenjima i specifikacijama.
2. Sve eventualne izmene u toku izvođenja, koje obavezno moraju odobriti projektant i nadzorni organ, izvođač će uneti u dokumentaciju. O načinu unošenja izmena u dokumentaciju izvođač će se dogovoriti sa projektantom.
3. Za sve izmene izvršene bez saglasnosti projektanta a koje budu imale negativnog uticaja na rad i funkcionalnost instalacije i prouzrokuju nenormalan rad postrojenja ili štetu, ne može se teretiti projektant.
4. Svu opremu spolja zaštititi od korozije sa osnovnim i završnim slojem.
5. Da bi postrojenje bilo pravilno i sigurno montirano potrebno je obratiti pažnju kod postavljanja raznih delova postrojenja i to kako u pogledu manipulacije pri polaganju opreme i delova opreme, tako i kod samog ankerisanja tj. pričvršćivanja za pod ili zid.
6. Sve mašine i uređaji koji sačinjavaju postrojenje postavljaju se na već ranije pripremljene temelje a zatim se pristupa postavljanju anker zavrtnjeva u odgovarajuće rupe, koje se pune betonom (po mogućstvu sa brzo vezujućim cementom). Tek kad kada beton očvrsne oko anker zavrtnjeva može se pristupiti konačnom učvršćenju mašina.
7. Pri izvođenju ovih radova neophodno je kontrolisati da li se svaki od elemenata nalazi u pravilnom položaju. Kontrola je utoliko važnija ukoliko je mašina izložena vibracijama, udarima i sl.
8. Pri montaži je važno da se sa svakim delom postrojenja oprezno postupa kako ne bi došlo do oštećenja.
9. Svaki deo se mora pravilno pričvrstiti na uređaju za dizanje ili prenošenje, tako da se ne ugrožva bezbednost radnika i samog dela. 
10. Kada je svaki element pričvršćen za svoj temelj pristupa se montaži ostalih delova prema priloženim crtežima.
11. Pri izvođenju montaže opreme treba se tačno pridržavati uputstava datih od isporučilaca opreme.
12. Posle izvršene montaže opreme pristupiti montaži cevovodne instalacije za snabdevanje uređaja odgovarajućim energetskim fluidima.
13. Isporučioci opreme moraju vršiocu montaže dostaviti atest isporučene opreme kao i uputstvo za rukovanje i održavanje.
14. Po završenoj montaži predati investitoru sve ateste i uputstva za rukovanje i održavanje.

[bookmark: _Toc137819303]2 USLOVI ZA IZVOĐENJE INSTALACIJE VENTILACIJE I KLIMATIZACIJE
1. Izrada ove instalacije mora da bude u svemu prema priloženim crtežima, predmeru i predračunu, ovim uslovima, važećim standardima i normama za ovu vrstu instalacije.
1. Svako odstupanje od projekta dozvoljeno je jedino uz prethodnu pisanu saglasnost projektanta, a sve izmene moraju biti unešene u građevinski dnevnik.
1. Pre početka radova Izvođač je dužan da pregleda projekat i uporedi ga sa objektom  i da o eventualnim nedostacima projekta ili o bitnim potrebnim promenama obavesti Investitora i zatraži njegova dalja uputstva.
1. Izvođač je dužan da blagovremeno i pre početka radova drugih zanatlija i izvođača koji prethode njegovim radovima skrene pažnju Investitoru na pripremne radove drugih zanatlija i izvođača, i u saglasnosti sa njima i Investitorom utvrdi rokove do kojih moraju završiti. Osim toga, Izvođač je dužan da blagovremeno obezbedi podatke o opterećenju građevinskih elemenata, odnosno o težini i veličini elemenata koji će se montirati, a koji bi eventualno mogli da dovedu do poremećaja stabilnosti građevinskog objekta.
Izvođač instalacije ventilacije i klimatizacije mora da koordinira izvođenje svojih instalacija sa izvođačima ostalih instalacija na objektu kako ne bi dolazilo do smetnji i oštećenja instalacija.
1. Ovi uslovi čine sastavni deo Ugovora o izvođenju radova.
1. Izvođač je odgovoran za kvalitet izvođenja radova kao i za uredno poslovanje.
1. Izvođač je dužan da odmah po ustupanju posla pregleda zgradu i utvrdi da li su i kako prema projektu izvedeni svi građevinski radovi koji su u vezi sa postavljanjem ventilacije i da li odgovaraju potrebi. Nađene nedostatke ili izmene dužan je da odmah prijavi Investitoru i da traži da se građevina prilagodi potrebama ventilacije.
[bookmark: _Toc89697065][bookmark: _Toc93330279][bookmark: _Toc137819304]Ventilacione jedinice
1. Ventilacione jedinice su tipski proizvodi i treba ih ugraditi na mesto i po šemi koja je razrađena u grafičkoj dokumentaciji ovog projekta.
[bookmark: _Toc89697067][bookmark: _Toc137819305]Vazdušni kanali
1. Vazduh se razvodi kanalima od pocinkovanog lima.
1. Prave i fazonske delove limenih kanala od pravougaonog poprečnog preseka izraditi prema DIN 24157, a okruglog preseka prema DIN 24145 od pocinkovanog lima (SRPS C.E4.020).
Kod redukcija i drugih fazonskih delova za određivanje debljine lima važi dimenzija veće ivice na kraju manjeg preseka.
1. Spajanje limova ravnih i fazonskih delova limenih vazdušnih kanala treba izvesti pomoću dvostuko povijenog šava. 
1. Kanali treba da su izvedeni sa što je moguće manje oštrih skretanja. Ako projektom nije drugačije predviđeno sva kolena izvesti sa radijusom krivine jednakim dužini strane kanala koji prelazi krivinu.
1. Sve promene preseka i promene pravca kanala moraju se izvesti sa tehničko ispravnim blagim prelazom. 
1. Vešalice za kanale izraditi od okruglog čelika sa valjanim navojem odgovarajućeg prečnika, profilisanih obujmica ili od pocinkovane perforirane trake. Sve kanale pričvrstiti za zgradu konzolama ili vešaljkama.
1. Odstojanja oslonaca uskladiti sa dimenzijama kanala, tako da na kanalima ne dolazi do deformacija usled sopstvene težine. Ova rastojanja, ako grafičkom dokumentacijom nije drugačije predviđeno ne smeju biti veća od 3 m.
1. Sve vešalice koje nisu zaštićene cinkovanjem, moraju se propisno minizirati, odnosno premazati cinkolitom.
[bookmark: _Toc89697068][bookmark: _Toc137819306]Rešetke za ubacivanje vazduha
1. Sve rešetke za ubacivanje vazduha su divergentnog tipa sa lopaticama u horizontalnom pravcu, s tim što lopatice koje se vide treba da budu paralelne dužoj osi rešetke. Ove prednje lopatice, treba da budu paralelne jedna drugoj i potpuno otvorene. Drugi red lopatica treba da je divergentan za ugao divergencije određen specifikacijom.
Iza drugog reda lopatica treba da se nalazi demper za regulaciju protoka vazduha.
[bookmark: _Toc89697069][bookmark: _Toc137819307]Vazdušni ventili za izvlačenje vazduha
1. Treba da imaju mogićnost regulacije protoka.
[bookmark: _Toc89697070][bookmark: _Toc137819308]Uzimanje svežeg vazduha
1. Uzimanje svežeg vazduha mora biti najmanje na 10 do 12m od bilo kakavog izvora zagađivanja. Ovi otvori treba da budu izvedeni u vidu otvora u zidu sa žaluzinama tako da u kanale ne može da upada kiša ili sneg. Isto tako ovi otvori moraju biti pokriveni žičanom mrežom gustine najmanje 6 otvora po kvadratnom centimetru. Brzina vazduha kroz svetli presek ovih otvora, ne uzimajući u račun mrežu, treba da bude manja od 4,5m/s.
[bookmark: _Toc89697073][bookmark: _Toc137819309]Automatika
1. Automatiku je potrebno montirati u potpunosti prema priloženoj šemi, a pojedine elemente automatike postaviti na mestu predviđene projektom. 
1. Izvođač je dužan da kod naručivanja automatike obezbedi od isporučioca detaljne šeme pevezivanja, uputsva za montažu, regulisanje i rukovanje, a poželjno bi bilo da se u cenu isporuke automatike ukljče i troškovi za jedno odgovorno lice do strane isporučioca automatike, koje bi izvršilo kontrolu montaže i regulisanja automatike.
[bookmark: _Toc89697075][bookmark: _Toc137819310]Regulacija
1. Nakon završene montaže potrebno je pristupiti regulisanju količine vazduha koji se izvlači kroz vazdzšne ventile za izvlačenje vazduha.
Regulacija i balansiranje se može smatrati uspešnim ukoliko odstupanje količinskog protoka vazduha u kanalima i elementima za distribuciju vazduha u prostorijama nije veće od -10% od projektnih vrednosti, i to kako pojedinačno za svaki vazdušni ventil i ukupno za celu prostoriju.

Probni rad 
1. Posle regulisanja svih delova instalacije istu treba pustiti u rad i izmeriti temperature vazduha u pojednim prostorijama.
1. Za vreme probnog rada vrše se ispitivanja i merenja.
[bookmark: _Toc89697076][bookmark: _Toc137819311]Ispitivanja 
1. Tehničko ispitivanje instalacije za ventilaciju ima za cilj proveru da li ugrađena oprema, uređaji i automatika odgovara projektovanim uslovima za zimski i letnji režim rada. Isto tako ima se utvrditi kvalitet montažnih radova, kapacitet, brzine, pritisci u karakterističnim tačkama postrojenja i drugi pokazatelji rada celokupnog postrojenja. Proverava se da li montirano postrojenje za ventilaciju i klimatizaciju odgovaraju projektovanom režimu rada kod letnjeg i zimskog perioda.
	Kod provere kvaliteta montaže treba obratiti naročito pažnju na:
1. pravilnost balansiranja radnog kola ventilatora,
1. bešumnost uređaja (gipki prelazni komadi na ventilatorima i pumpama),
1. zaštita od korozije,
1. izrada i kvalitet izolacije i farbarskih radova,
1. pravilna montaža rešetki za ubacivanje i izvlačenje vazduha, limenih kanala itd.
Pri tehničkom ispitivanju efektivnosti postrojenja za ventilaciju potrebno je da bude ustanovljeno:
1. broj obrtaja ventilatora, elektromotora,
1. pritisci koje stvaraju ventilatori, dinamički i ukupni,
1. ukupni kapacitet ventilacione opreme.
1. Dozvoljena odstupanja od projektovanih uslova mogu se tolerisati sa 10 %, ukoliko to ugovorom nije posebno propisano. Naročita pažnja mora biti obraćena na proveru da li montirana postrojenja za ventilaciju omogućuju projektom predviđene izmene vazduha u zimskom i letnjem režimu, kao i da li je objekat odgovarajuće građevinski izveden a prostorije bez neplaniranih strujanja vazduha.
[bookmark: _Toc89697077][bookmark: _Toc137819312]Merenja
1. Merenje i ispitivanja temperature i relativne vlažnosti u prostorijama:
Ova merenja se izvode u prostorijama sa odgovarajućim instrumentom na sredini prostorije i to na 1,2m od poda. Ako je prostorija veća od 20m onda se na svakih daljih 20m u prostoriji predvideti još po jedno merno mesto za ova merenja.
Merenje temperature teba obaviti pri uslovima koji su bliski onima koji su služili za projektovanje, tj. zimi pri spoljnoj temperaturi ispod -50C i kod praznih prostorija (bez ljudi), a leti pri spoljnoj temperaturi od +300C i više i sa onim brojem ljudi u prostorijama i sa onim unutrašnjim opterećenjima od el. uređaja i el. svetla koji su služili kao baza za termički proračun. Napominje se da za vreme obavljanja ovih merenja treba svakih 30 minuta registrovati spoljnu temperaturu i relativnu vlažnost.
1. Merenje i ispitivanje brzine strujanja u zoni boravka ljudi:
Ovo merenje se izvodi na na istim mestima na kojima se vrši i merenje temperature i relativne vlažnosti u prostorijama, a treba da utvrdi da li postoji pojava promaje (brzina strujanja u zoni boravka veća od 0,3 m/s) kao i da li postoje mrtve zone, što će biti signal da sa balansiranjem na rešetkama, anemostatima i slično nešto nije u redu.
1. Merenje i ispitivanje nivoa zvučnih pritisaka (nivoa buke) nastalih radom instalacije za klimatizaciju i ventilaciju:
Ovo ispitivanje se obavlja u uslovima kada je završena kvalitativna regulacija. Ova merenja se izvode na istim tačkam u prostorijama na kojima se vrši i merenje temperature, i to posebno u letnjem, a posebno u zimskom režimu rada, i to u uslovima kada se isključe svi ostali izvori buke (spoljni): saobraćaj, ljudski glasovi isl. Najbolje je da ova merenja budu izvršena noću. Cilj ovih merenja je da utvrde da li je buka nastala radom klimatizacionih i ventilacionih postrojenja veća od dopuštene, te da se preduzmu odgovarajuće mere ako jeste (ugradnja dodatnih prigušivača buke, antivibracionih veza i podmetača, smanjivanje broja obrataja i sl.).
1. Kvantitativna merenja obuhvataju: merenje protoka vazduha u kanalima, merenje protoka grejnog fluida i rashladnog fluida u cevovodima.
Za merenje se mogu koristit samo najsavremeniji instrumenti baždareni kod akreditovane laboratorije, sa tačnošću ±0,1%.
1. Investitor je dužan da o svom trošku obezbedi za sva ispitivanja i probe potrebnu električnu energiju dok izvođač daje radnu snagu i uređaje za merenje.
[bookmark: _Toc89697078][bookmark: _Toc137819313]Elaborat o merenjima i ispitivanjima
1. Rezultati regulacije, kvantitativnih i kvalitativnih merenja, i ispitivanja treba da budu sređeni u vidu stručnog elaborata. Elaborat mora da sadrži sledeće:
· osnovne podatke o ispitivanoj instalaciji (kraći tehnički opis),
· detalje o primenjenoj metodologiji merenja i o primenjenim mernim instrumentima,
· detalje o režimu rada u kojem su merenja vršena (leto, zima, sa ili bez unutrašnjeg termičkog balasta, danju, noću, sa očišćenim filterima na vazdušnoj strani i sl.).
· pregled rezultata merenja i ispitivanja, poređenja istih sa zadatim projektnim vrednostima i analiza istih,
· grafičke prikaze mernih mesta kvantitativnih i kvalitativnih ispitivanja merenja.
1. Ukoliko Izvođač radova nije u stanju da izvede kvantitativna i kvalitativna ispitivanja, dužan je da o svom trošku angažuje neutralnu specijalizovanu organizaciju, koja se bavi ovim merenjima.
[bookmark: _Toc89697080][bookmark: _Toc137819314]Atesti
1. Oprema i aparati ugrađeni u instalaciju moraju imati ateste izdate od nadležnih zakonom ovlašćenih organa. Ove ateste je Izvođač dužan dostaviti Invstitoru uz sve zapisnike, izveštaje i elaborate o ispitivanju instalacije.
1. Izvođač pisanim putem izveštava Investitora da su radovi na izradi instalcije završeni.
1. Investitor je dužan da odmah postavi odgovorno stručno lice koje će posle izvršene primopredaje postrojenja preuzeti od izvođača rukovanje. Ovo lice mora biti ovlašćeni stručnjak za termotehničke instalacije i postrojenja. Prilikom nabavke oruđa za rad i uređaja na mehanizovan pogon izvođač treba da nabavi i preda ateste za iste u smislu zahteva Zakona o zaštiti na radu
[bookmark: _Toc89697081][bookmark: _Toc137819315]Primopredaja
1. Primopredaja izvedenog postrojenja vrši se između investitora i izvođača posle donošenja rešenja komisije za tehnički prijem kojim se postrojenje prima. Od toga dana počinje da teče garantni rok za kvalitet izvedenih radova
[bookmark: _Toc89697082][bookmark: _Toc137819316]Završne odredbe
1. U svemu ostalom za izvođenje ovih radova važe pstojeći opšte priznati tehnički propisi i norme za izvođenje instalacija provetravanja i klimatizacije.


[bookmark: _Toc89697083]



[bookmark: _Toc137819317]3 POSEBNI TEHNIČKI USLOVI ZA SISTEME SA DIREKTNOM EXPANZIJOM
[bookmark: _Toc89697084][bookmark: _Toc137819318]Opšte
1. Kao rashladni fliud u sistemu sa direktnom ekspanzijom koristi se ekološki freon. Ulje za podmazivanje je polietarsko, tako da se ne sme mešati sa mineralnim uljima, stoga nikako ne koristiti cevovod koji se ranije koristio za druge tipove fluida. 
1. Sve cevi horizontalnog i vertikalnog cevovoda moraju imati atest. Maksimalni radni pritisak u sistemu je cca 4,3 Mpa, pa treba koristiti bakarne cevi sa minimalnim debljinama cevi prema sledećoj tabeli:

	Prečnik cevi (mm)
	Min. radijalna debljina cevi (mm)
	Materijal

	Ø6.35  (1/4")
	0.8 mm
	Meki bakar (O)

	Ø9.52  (3/8")
	0.8 mm
	Meki bakar (O)

	Ø12.7  (1/2")
	0.8 mm
	Meki bakar (O)

	Ø15.88 (5/8")
	1.0 mm
	Meki bakar (O)

	Ø19.05 (3/4")
	1.0 mm
	Bakar u šipkama (1/2H ili H)

	Ø22.2   (7/8")
	1.0 mm
	Bakar u šipkama (1/2H ili H)

	Ø25.4   (1")
	1.0 mm
	Bakar u šipkama (1/2H ili H)

	Ø28.58 (1-1/8")
	1.25 mm
	Bakar u šipkama (1/2H ili H)

	Ø31.75 (1-1/4")
	1.50 mm
	Bakar u šipkama (1/2H ili H)

	Ø34.93 (1-3/8")
	1.50 mm
	Bakar u šipkama (1/2H ili H)

	Ø41.28 (1-5/8")
	1.50 mm
	Bakar u šipkama (1/2H ili H)



Za zavarivanje cevi izvođač mora imati odgovarajući broj atestiranih zavarivača. Za izradu spojnica i prirubničkih spojeva koristiti specijalizovan alat i materijal za izradu instalacija sa freonom.
Bakarne cevi čuvati zapečaćene u zatvorenim prostorijama, zbog mogućnosti skupljanja vlage i prljavštine unutar cevi, što bi otežalo uspešno vakuumiranje i pripremu cevovoda za punjenje freonom. Cevi otpečatiti neposredno pre zavarivanja elemenata cevovoda. Obavezno zapečatiti slobodne krajeve cevi nakon završetka rada. Za zatvaranje cevi koristiti lemljenje ili higrofobnu samolepljivu traku, u zavisnosti od roka i mesta skladištenja.
Prilikom lemljenja cevovoda sa spojevima jedinica potrebno je postaviti vlažnu krpu oko priključka jedinice u cilju sprečavanja neželjenog pregrevanja uređaja.
Obrada krajeva cevi vrši se prema proizvođačkim preporukama, dimenzija za ekspandiranje kraja cevi su prema datoj tabeli:

	Prečnik cevi (mm)
	A (mm) za Freon R 410A
	A (mm) za Freon R22,R407C

	Ø6.35  (1/4")
	9.1
	 9.0

	Ø9.52  (3/8")
	13.2
	13.0

	Ø12.7  (1/2")
	16.6
	16.2

	Ø15.88 (5/8")
	19.7
	19.4

	Ø19.05 (3/4")
	24.0
	23.3


                                                                                                                        
	


Predvideti dimenzije spojnica (flare nut) radi povećanja pouzdanosti spoja, prema tabeli:

	Prečnik cevi (mm)
	H (mm) za Freon R 410A
	H(mm) za Freon R22,R407C

	Ø6.35  (1/4")
	17.0
	17.0

	Ø9.52  (3/8")
	22.0
	22.0

	Ø12.7  (1/2")
	26.0
	24.0

	Ø15.88 (5/8")
	29.0
	27.0

	Ø19.05 (3/4")
	36.0
	36.0




Preporuke za dimenziju upuštanja cevi pri lemljenju (zavarivanju)

                                     [image: ]


	Prečnik cevi (mm)
	Zona spoja

	
	Spoljna dim.
	Unutrašnja dim.
	Min. debljina preklapanja

	
	C
	F
	K
	G

	Ø6.35  (1/4")
	6.35 (±0.03)
	6.45 (+0.04/-0.02)
	7
	6

	Ø9.52  (3/8")
	9.52 (±0.03)
	9.62 (+0.04/-0.02)
	8
	7

	Ø12.7  (1/2")
	12.7 (±0.03)
	12.81 (+0.04/-0.02)
	9
	8

	Ø15.88 (5/8")
	15.88 (±0.03)
	16.00 (+0.04/-0.02)
	9
	8

	Ø19.05 (3/4")
	19.05 (±0.03)
	19.19 (±0.03)
	11
	10

	Ø22.2   (7/8")
	22.2 (±0.03)
	22.36 (±0.03)
	11
	10

	Ø25.4   (1")
	25.4 (±0.04)
	25.56 (±0.03)
	13
	12

	Ø28.58 (1-1/8")
	28.58 (±0.04)
	28.75 (+0.06/-0.02)
	13
	12

	Ø31.75 (1-1/4")
	34.90 (±0.04)
	35.11 (±0.04)
	14
	13

	Ø34.93 (1-3/8")
	38.10 (±0.05)
	38.31 (+0.06/-0.02)
	15
	14

	Ø41.28 (1-5/8")
	41.28 (±0.05)
	41.28 (+0.06/-0.02)
	15
	14




Zavarivanje cevovoda raditi samo prema navedenim odobrenim pozicijama (OK).
                                                  [image: ]

Ne vršiti lemljenje cevovoda tokom kišnih dana, niti kada je velika vlažnost vazduha.
Tokom lemljenja mesto zavarivanja ispirati tečnim azotom! Kvalitet lema mora da bude prvoklasan. Koristiti neoksidujuće žice za lemljenje.
Ne koristiti postojeće cevovode. Cevi se učvršćuju pokretnim i nepokretnim osloncima, jednodelnim i dvodelnim cevnim obujmicama i konzolama po preporukama o maksimalnom dozvoljenom razmaku između oslonaca u zavisnosti od prečnika cevi. Kod vertikalnih vodova učvršćenja načelno treba da budu na sredini etažnih zidova. 
Konzole i vešaljke na koje se oslanja cevovod, moraju omogućiti njegovo ugibanje, bez mogućnosti stvaranja slobodnog kretanja usled toplotnih dilatacija. Bušenje konstrukcionih elemenata zgrade sme se vršiti jedino na osnovu odobrenja i uputstva nadzornog organa za građevinske radove. 
Zavarena mesta na cevovodu moraju da budu pristupačna i vidljiva (nikako zatvorena građevinskom konstrukcijom). Mesta zavarivanja obeležavati tako da se u slučaju curenja freona iz instalacije lakše mogu pronaći.
Na prolazu kroz građevinsku konstrukciju, cevi ne smeju biti čvrsto uzidane, već uvek mora da bude dovoljno mesta za slobodan rad cevi usled promena temperature. Cevi voditi kroz cevne čaure (hilzne) izrađene od cevi ili lima debljine 1.5mm, dužine u saglasnosti sa debljinom međuspratne konstrukcije. Prečnik čaure čaure treba da je veći od spoljašnjeg prečnika izolovane cevi za 5-10mm. Otvori za prolaz cevi mogu se bušiti samo u dogovoru sa nadzornim organom i šefom gradilišta.

18. Pri dimenzija i za prirubnieama ot debljine 3 mm, i seci pod uglom 0 
19. Kon slobodno kretanj konzole moraju 1 
20. Izra savijanjem eevi nacinjenih od istl gradevinskih elel konstrukeiju, a u 
21. SVf montaze i obav govarajucim tern papirom, izolova 
22. Ugl postavi vertikaln eventualnih inter projekta. 
23. Na kretanja grejnog 24. Na onnana za smesl ili jednu eelinu p 
25. Om bravom za celo nonnalnu montl orman mora izm Detalj onnana, arhitektonsko-gr i potpisima projf 
d) Auto 
Koristiti isključivo originalne razdelnike i račve, od istog proizvođača od kog se isporučuje oprema. Ugao između odvojnog kraka Y račve i horizontalne ravni ni u kom slučaju ne treba da prelazi 15°. Koristiti kolena sa povećanim radijusom krivine (tzv. duža kolena).
Predvideti građevinske otvore za reviziju uređaja, prema proizvođačkim uputstvima za montažu.
Kanalske uređaje odvojiti od čvrste kanalske instalacije fleksibilnim priključcima.
Sve odgovarajuće metalne površine dobro izolovati sa odgovarajućom izolacijom sa parnom barijerom, zbog opasnosti od pojave kondenzata na površinama cevi i armature usled proticanja fluida u ljetnjem periodu.
Obavezno izolovati i kondenznu mrežu sa izolacijom sa parnom barijerom. Kondenz mrežu voditi sa padom od min 1%. Oslonci za kondenz mrežu treba da budu na međusobnim rastojanjima od 1.5m do 2m. Kondenz mrežu postaviti i na spoljne jedinice, u područjima sa niskom zimskom temperaturom, gde sistem radi u režimu grejanja, postaviti bakarnu kondenz mrežu na spoljnu jedinicu sa grejačem kondenz mreže. Preporučuje se montaža spoljnih jedinica na postolja koja treba da budu visine minimalno 50 cm u odnosu na podlogu. Priključak svake jedinice na zajednički odvod kondenza treba započeti sa vertikalnom deonicom sa padom od barem 100 mm.
Pri montaži spoljnih jedinica voditi se proizvođačkim preporukama za servisni prostor između jedinica i okolnih objekata. 
Spoljne jedinice treba da budu postavljene na antivibracione oslonce. 
Napajanje spoljnih jedinica u slučaju višekomponentalnih spoljnih jedinica vršiti za svaku jedinicu (komponentu) posebnim kablom. Povezivanje jedinica na napojnu mrežu može isključivo obavljati ovlašćeni električar. Uzemljiti jedinice prema Proizvođačkom uputstvu.
Komunikacijska veza između komponenti sistema ne sme biti putem jednog multi core kabla. 
Komunikacioni kabl nikako ne sme imati vezu sa visokim naponom!
Na tečnom vodu spoljne jedinice preporučuje se ugradnja vidnog stakla, kao i by passa sa filter sušačem.
Za unutrašnje jedinice predviđen je prostor za reviziju, u skladu sa proizvođačkim preporukama.
Pridržavati se uputstava o neophodnom odstojanju između energetskih i komunikacionih kablova, radi sprečavanja smetnji u radu.
Ukoliko su predviđeni žičani daljinski upravljači za kontrolu rada unutrašnjih jedinica, treba ih montirati na visini od cca 1,5m.
Posle izvršenih priprema za ispitivanje, treba izvršiti ispitivanje zaptivenosti i čvrstoće instalacije prema uputsvu koje je sastavni deo ovih Tehničkih uslova. Delove instalacije koji nisu predviđeni za ispitni pritisak potrebno je odvojiti od ostatka mreže.
Posle izrade kompletnog postrojenja, odnosno instalacije, uspešno izvedenog ispitivanja na čvrstoću i zaptivenost i uspešnog probnog pogona, potrebno je izvršiti farbarske radove i to:
Sve spoljne površine cevi i opreme koja se ne izoluje obojiti i potom lakirati u skladu sa propisima DIN 2403 i DIN 2404, bojom i lakom postojanim na temperaturi od 120˚C, u tonu po izboru nadzornog organa,
Sve vidljive površine konzola, nosača i drugih elemenata koji se ne greju, očistiti, premazati dva puta antikorozivnim premazom, a potom obojiti lakom. 
Ako je za izradu objekta upotrebljen materijal koji štetno deluje na delove instalacije, izvođač će u sporazumu sa izvođačem građevinskih radova preduzeti mere za osiguranje. U vezi sa ovim izvođač ima pravo na produžetak roka i naplatu nastalih troškova.
[bookmark: _Toc89697085][bookmark: _Toc137819319]Ispitivanje instalacije
Sve uređaje, cevovode i armaturu treba podvrgnuti punom tehničkom ispitivanju na pritisak koje ima za cilj da ustanovi usklađenost konstrukcije uređaja, cevovoda i armature sa projektnim zahtevima tehničke sigurnosti. Uspešnost obavljanja ovih ispitivanja upisuje se u građevinski dnevnik. 
Puno tehničko ispitivanje se vrši: spoljnim pregledom i ispitivanjem na zaptivenost.
Spoljni pregled se vrši bez prekida u radu postrojenja, a pri tom se obraća pažnja na celu instalaciju, kao i na njene pojedine elemente, a posebno armaturu. 
Ispitivanje na zaptivenost vrši se pre puštanja postrojenja u probni pogon. Pre ispitivanja na zaptivenost postrojenje mora biti očišćeno, a svi elementi instalacije čvrsto postavljeni, da ne bi došlo do curenja ili oštećenja prilikom ispitivanja. Instalaciju treba napuniti azotom, vrednost i trajanje probnog pritiska:


	1.korak
	0.3 MPa
	Min. 3 minuta
	

	2.korak
	1.5 MPa
	Min. 3 minuta
	

	3.korak
	4.15 MPa
	Min. 24 sata
	


Merenje vrednosti pritiska vrši se pomoću kontrolnog manometra, time se kontrolišu istovremeno i svi instalisani manometri. Smatra se da su uređaji i cevovodi izdržali ovo ispitivanje ako ne pokažu znake ostećenja i ako nema deformacija na elementima instalacije. Neophodno je zapisati vreme i temperaturu na početku i kraju ispitivanja. Pritisak se menja za maksimalno 0.01 MPa (0.1 kg/cm2) po 1 stepenu C. Probno ispitivanje se na zahtev komisije za tehnički pregled i prijem objekta može vršiti i za vreme obavljanja tehničkog pregleda. O ispitivanju instalacije obavezno voditi zapisnik, koji treba da bude potpisan od strane Nadzornog organa.

Vakuumiranje instalacije
Nakon uspešno izvršenog (i od Nadzornog organa potpisanog) ispitivanja na zaptivenost cevovoda, treba izvršiti vakuumiranje cevovoda pomoću vakuum pumpe sa nepovratnim ventilom. Koristiti vakuum pumpu koja može postići stepen vakuuma od 0.5 Torr (65 Pa) nakon 5 minuta rada. Vakuummetar treba da ima opseg merenja od 650 Pa i da ima preciznost merenja od 130 Pa. Preporuka ROBINAIR 14010 Thermistor Vacuum Gauge.
Nakon što je postignut stepen vakuumiranosti od 650 Pa, vakuumirati instalaciju dodatnih sat vremena, za koje vreme se uklanja vlaga iz cevovoda.
Sat vremena nakon vakuumiranja treba proveriti da li je stepen (pritisak) vakuuma porastao za više od 130 Pa. Ako jeste, vrlo je verovatno da u instalaciji ima još vlage ili da nije dobra zaptivenost cevovoda.
Ako se ni 3 sata nakon početka vakuumiranja ne može postići vakuum 650 Pa, prekinuti vakuumiranje sa azotnim punjenjem. Puniti sistem do pritiska od 0.5 Mpa, pa vakuumirati ponovo. Ako se ni na ovaj način ne postigne vakuum od 650 Pa, ponoviti postupak. 
O vakuumiranju instalacije obavezno voditi zapisnik, koji treba da bude potpisan od strane Nadzornog organa.
[bookmark: _Toc89697086][bookmark: _Toc137819320]Punjenje instalacije freonom
Punjenje instalacije freonom vršiti na osnovu obrazaca za dodatnu količinu freona, u zavisnosti od tipa uređaja. Sugeriše se konsultacija sa inženjerima firme koja zastupa ugrađenu opremu koja je isporučila opremu, koji bi trebalo da softverski izračunaju količinu freona za dopunu, na osnovu podataka o mašinama i cevovodu.
Radi preciznog utvrđivanja količine dopunjenog freona obavezno koristiti elektronsku vagu.
O dopuni instalacije freonom obavezno voditi zapisnik, koji treba da bude potpisan od strane Nadzornog organa.

Dokazivanje parametara
Nakon završetka probnog ispitivanja na zaptivenost, vakuumiranja i punjenja freonom, potrebno je izvrštiti ispitivanje instalacije u smislu postizanja svih radnih parametara. Ovim ispitivanjem posebno se proverava: 
da li su u svim delovima instalacije postignuti projektovani parametri; 
da li armatura i uredaji uredno dejstvuju i da li sistem deluje bez udara i šumova
da li su svi elementi instalacije stabilno izvedeni i otporni na termičke dilatacije.
U okviru ovog ispitivanja vrši se i merenje unutrašnjih temperatura u svim zagrevanim/hlađenim prostorijama. Merenje unutrašnjih temperatura vršiti pri spoljnoj temperaturi maksimalno t = -5°C, u slučaju hlađenja na temperaturi minimalno t = 30°C. Merenje se obavlja na visini h = 1,2 m od poda, tehnometrom klase tacnosti 0,5°C, a nakon tri časa od početka rada instalacije. 
Potrebnu električnu energiju i ostale troškove probnog ispitivanja, sem radne snage i potrebnih instrumenata, plaća i obezbeduje investitor. 
Nakon uspešnog završetka funkcionalne probe, instalacija se predaje investitoru. Tom prilikom izvođač je dužan da preda dva primerka pisanih uputstava za rukovanje instalacijom. 
Sva probna ispitivanja moraju se obaviti u svemu prema važećim standardima, propisima i normativima za ovu vrstu instalacija. 

Tehnički uslovi  faza 1
za izgradnju pruge sa priklјučcima i pripadajućim delovima matičnih industrijskih koloseka za radnu zonu Sobovica i za fabrički kompleks u Lužnicama

